Broj: 711-I-119-P-56-18/20-13-11

Zagreb, 16. siječnja 2020.g.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 30. stavka 1. podstavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. i 57/15., 98/19., u daljnjem tekstu: ZSSI), **u predmetu dužnosnika Milorada Delića, općinskog načelnika Općine Vrhovine**, pokrenutom Odlukom Povjerenstva, broj: 711-I-1373-P-56-18/19-09-11 od 8. srpnja 2019.g., na 75. sjednici, održanoj 16. siječnja 2020.g., donosi sljedeću:

**ODLUKU**

1. **Dodjeljivanjem financijskih sredstava Općine Vrhovine Udruzi „Jelenko“, koja se zbog okolnosti zaposlenja njegove supruge u navedenoj udruzi može smatrati s dužnosnikom interesno povezanom, i to:**

* **u 2014.g. na temelju rješenja općinskog načelnika Općine Vrhovine KLASA: UP/I-400-04/14-40/5 od 2. lipnja 2014.g. i rješenja općinskog načelnika Općine Vrhovine KLASA: UP/I-400-04/14-40/5 od 15. prosinca 2014.g.,**
* **u 2015.g. na temelju rješenja općinskog načelnika Općine Vrhovine KLASA: 550-01/15-02/1 od 5. siječnja 2015.g. i rješenja općinskog načelnika Općine Vrhovine KLASA: 550-01/15-02/40 od 21. studenog 2015.g.**

**dužnosnik Milorad Delić, općinski načelnik Općine Vrhovine, počinio je povredu članka 7. podstavka c) ZSSI-a.**

1. **Sudjelovanjem u postupku dodjeljivanja financijskih sredstava Općine Vrhovine Udruzi „Jelenko“, koja se zbog okolnosti zaposlenja njegove supruge u navedenoj udruzi može smatrati s dužnosnikom interesno povezanom, i to sklapanjem u ime Općine Vrhovine:**

* **Ugovora o financijskoj podršci za provedbu projekta „Bakina škrinjica“ KLASA: 402-04/16-01/2 od 19. svibnja 2016.g. i Ugovora o financijskoj podršci provedbi projekta Igraonice za djecu KLASA: 601-01/16-10/1 od 8. rujna 2016.g.,**
* **Ugovora o financijskoj podršci za provedbu projekta „Bakina škrinjica“ KLASA: 402-04/16-01/2 od 7. ožujka 2017.g. i Ugovora o financijskoj podršci za provedbu projekta Igraonice za djecu u Vrhovinama, KLASA: 402-04/16-01/2 od 7. ožujka 2017.g.,**
* **Ugovora o financijskoj podršci za provedbu projekta „Bakina škrinjica“ KLASA: 402-04/17-01/7 od 24. siječnja 2018.g. i Ugovora o financijskoj podršci provedbi projekta Igraonice za djecu KLASA: 402-04/17-1/7 od 24. siječnja 2018.g., koje je u ime Općine Vrhovine potpisao dužnosnik Milorad Delić.**

**dužnosnik Milorad Delić, općinski načelnik Općine Vrhovine, narušio je vlastitu vjerodostojnost i integritet u obnašanju javne dužnosti, čime je počinio povredu članka 5. stavka 1. ZSSI-a.**

**III. Za povredu ZSSI-a, opisanu pod točkom I. ove izreke, dužnosniku Miloradu Deliću izriče se sankcija iz članka 42. stavka 1. podstavka 2. ZSSI-a, obustava isplate dijela neto mjesečne plaće u iznosu od 5.000,00 kn, koja će se izvršiti u 5 jednakih uzastopnih mjesečnih obroka, svaki u pojedinačnom iznosu od 1.000,00 kn.**

Obrazloženje

Povjerenstvo je na 55. sjednici, održanoj 8. srpnja 2019.g., pokrenulo postupak za odlučivanje o sukobu interesa protiv dužnosnika Milorada Delića, općinskog načelnika Općine Vrhovine, zbog moguće povrede članka 7. podstavka c) i članka 5. stavka 1. ZSSI-a, koja proizlazi iz postupanja dužnosnika prilikom dodjeljivanja financijskih sredstava Općine Vrhovine Udruzi „Jelenko“, koja se zbog okolnosti zaposlenja njegove supruge u navedenoj udruzi može smatrati s dužnosnikom interesno povezanom, i to: u 2014.g. na temelju rješenja općinskog načelnika Općine Vrhovine KLASA: UP/I-400-04/14-40/5 od 2. lipnja 2014.g. i rješenja općinskog načelnika Općine Vrhovine KLASA: UP/I-400-04/14-40/5 od 15. prosinca 2014.g., u 2015.g. na temelju rješenja općinskog načelnika Općine Vrhovine KLASA: 550-01/15-02/1 od 5. siječnja 2015.g. i rješenja općinskog načelnika Općine Vrhovine KLASA: 550-01/15-02/40 od 21. studenog 2015.g., u 2016.g. na temelju Ugovora o financijskoj podršci za provedbu projekta „Bakina škrinjica“ KLASA: 402-04/16-01/2 od 19. svibnja 2016.g. i Ugovora o financijskoj podršci provedbi projekta Igraonice za djecu KLASA: 601-01/16-10/1 od 8. rujna 2016.g., koje je u ime Općine Vrhovine potpisao dužnosnik Milorad Delić, u 2017.g. na temelju Zaključka općinskog načelnika o financijskoj podršci za provedbu projekta udruga u 2017.g. KLASA: 402-04/16-01/4 od 7. ožujka 2017.g., Ugovora o financijskoj podršci za provedbu projekta „Bakina škrinjica“ KLASA: 402-04/16-01/2 od 7. ožujka 2017.g. i Ugovora o financijskoj podršci za provedbu projekta Igraonice za djecu u Vrhovinama KLASA: 402-04/16-01/2 od 7. ožujka 2017.g., koje je u ime Općine Vrhovine potpisao dužnosnik Milorad Delić, u 2018.g. na temelju Ugovora o financijskoj podršci za provedbu projekta „Bakina škrinjica“ KLASA: 402-04/17-01/7 od 24. siječnja 2018.g. i Ugovora o financijskoj podršci provedbi projekta Igraonice za djecu KLASA: 402-04/17-1/7 od 24. siječnja 2018.g., koje je u ime Općine Vrhovine potpisao dužnosnik Milorad Delić.

Na Odluku o pokretanju postupka dužnosnik se očitovao pisanim očitovanjem zaprimljenim dana 6. kolovoza 2019.g., pod brojem ulazne pošte 711-U-2841-P56-18/19-11-2. U očitovanju dužnosnik u bitnom navodi kako je Općina Vrhovine dodjeljivala sredstva iz proračuna udruzi „Jelenko“ kao i drugim udrugama koje su u 2014. i 2015. podnijele zahtjeve za dodjelu sredstva odnosno 2016., 2017. i 2018. javile se na raspisani natječaj po godinama kako je navedeno u dopisu prilikom dostave podataka 8. ožujka 2018.g. U očitovanju se ističe kako su navodi u izreci Odluke o pokretanju predmetnog postupka točni međutim kako dužnosnik nije počinio povrede odredbi ZSSI-a.

U odnosu na 2017.g. u očitovanju se daje dodatno obrazloženje. Naime, naknadnom provjerom dokumentacije, kako se u očitovanju navodi, utvrđeno je kako Povjerenstvu nije dostavljen Zaključak o imenovanju povjerenstva za ocjenjivanje prijavljenih programa i ocjenu imenovanog povjerenstva, koji greškom nisu dostavljeni ranije.

Člankom 3. stavkom 1. podstavkom 43. ZSSI-a propisano je da su gradonačelnici, općinski načelnici i njihovi zamjenici dužnosnici u smislu istog Zakona. Uvidom u Registar dužnosnika Povjerenstvo je utvrdilo da je Milorad Delić obnašao dužnost općinskog načelnika Općine Vrhovine u mandatu 2013.-2017. te istu dužnost obnaša i u aktualnom mandatu, počevši od 25. svibnja 2017. Stoga je Matko Šutalo povodom obnašanja navedene dužnosti obvezan postupati sukladno odredbama ZSSI-a.

Povjerenstvo je povodom navoda u zaprimljenoj prijavi zatražilo relevantne podatke od nadležnih tijela kako bi utvrdilo osnovanost navoda u prijavi, odnosno upućuju li iste okolnosti na moguću povredu odredbi ZSSI-a.

Uvidom u podnesena izvješća o imovinskom stanju dužnosnika utvrđeno je kako je dužnosnik Milorad Delić dana 21. srpnja 2017.g. podnio Izvješće, povodom ponovnog imenovanja/izbora na istu dužnost. U obrascu Izvješća dužnosnik je naveo kako je oženjen, a pod podacima „Plaća bračnog druga/životnog partnera dužnosnika na godišnjoj razini“ dužnosnik je naveo kako je supruga zaposlena kod poslodavca: Udruga Jelenko te da je u radni odnos stupila 4. lipnja 1998.g.

Povjerenstvo je od Općine Vrhovine zatražilo očitovanje o financiranju udruge „Jelenko“ te je li i na koji način općinski načelnik Milorad Delić sudjelovao u postupku dodjele sredstava navedenoj udruzi.

Općina Vrhovine je dana 12. ožujka 2018.g. dostavila očitovanje, KLASA: 740-02/18-01/2 URBROJ.:2125/09-02/01/18-l od 8. ožujka 2018.g., zaprimljeno u knjizi ulazne pošte pod brojem: 711-U-884-P-56/18-03-2. U očitovanju se navodi da je Općina Vrhovine dodjeljivala sredstva iz proračuna udruzi ,,Jelenko“ po godinama kako slijedi: 2013.g. nije bilo dodjele sredstava; 2014.g. isplaćeno je temeljem zahtijeva udruge Rješenjem KLASA: UP/I:-400-04/l4-40/5, URBROJ: 2125/09-03/03/14-1 i URBROJ:2125/09-03/03/14-2 iznos od 22.000,00 kn, a sredstva su planirana proračunom i Programom P06 Socijalna zaštita sport i kultura. 2015.g. isplaćeno je temeljem zahtijeva udruge, Rješenjem KLASA: 550-01/15-02/1, URBROJ: 2125/09-02/01/15-2 3.000,00 kn i Rješenjem KLASA: 550-01/15-02/40, URBROJ: 2125/09-02/01/15-1, 14.000,00 kn. Sredstva su planirana proračunom i Programom P06 Socijalna zaštita sport i kultura; u 2016.g. sredstva su isplaćena temeljem raspisanog natječaja za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2016. godinu, KLASA: 402-04/16-01/2 od 25.03.2016 i sklopljenog Ugovora za program Bakina Škrinjica u iznosu 20.000,00 kn i za program Igraonica za djecu 45.000,00 kn; u 2017.g. temeljem raspisanog Natječaja za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2017. godinu KLASA : 402-04/16-01/4 od 7.12.2016 i sklopljenog Ugovora za program Bakina Škrinjica isplaćeno je 30.000,00 kn i za program Igraonica za djecu 87.314,00 kn; za 2018.g. temeljem raspisanog Natječaja za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2018. godinu KLASA : 402-04/17-04/1 od 3.7.2017.godine sklopljeni su ugovori za financiranje programa Igraonice za djecu u iznosu od 55.605;00 kn i programa „Bakina škrinjica“ u iznosu od 30.000,00 kn.

U prilogu očitovanja dostavljena je, kako se u očitovanju navodi, kompletna dokumentacija po godinama temeljem koje su vršene isplate po godinama.

U očitovanju se posebno ističe kako je općinski načelnik sudjelovao u postupku dodjele sredstava udrugama, dok je iz dostavljene dokumentacije vidljivo na koji je način i temeljem kojih propisa načelnik sudjelovao u dodjeli sredstava udrugama.

Povjerenstvo je 31. srpnja 2018.g. zaprimilo dopis Ministarstva unutarnjih poslova, PU Ličko-senjska, Služba kriminalističke policije od 27. srpnja 2018.g., u kojem se navodi kako policijski službenici PU Ličko-senjske, Službe kriminalističke policije provode kriminalističko istraživanje povodom zaprimljenoga podneska kojim se navode mogući sukob interesa načelnika Općine Vrhovine Milorada Delića vezano za zaposlenje njegove supruge u Udruzi „Jelenko“, koja se dijelom financira iz proračuna Općine Vrhovine. Iz pribavljene dokumentacije, koja se odnosi na financiranje udruge ,,Jelenko“ u 2017. i 2018.g., proizlazi da je Udruga Jelenko osnovana 10. veljače 2012.g. i da djeluje na socijalnom području i zaštiti ljudskih prava. Osoba ovlaštena za zastupanje je Veljko Vukmirović, predsjednik Udruge, dok su u istoj zaposlene četiri osobe: :…………………………………………………………………… ………………. je supruga dužnosnika Milorada Delića.

U dopisu se dalje navodi kako je 7. prosinca 2016.g. općinski načelnik Općine Vrhovine Milorad Delić raspisao natječaj za financiranje programa i projekata udruga od interesa za Općinu Vrhovine iz sredstava proračuna Općine Vrhovine za 2017.g. Člankom 2. navedenoga natječaja navedeno je da se u proračunu Općine Vrhovine osiguravaju sredstva potpore udrugama koje obavljaju djelatnost od interesa za Općine Vrhovine za programe i projekte udruga od interesa za Općinu Vrhovine iz sredstava proračuna Općine Vrhovine za 2017.g. Na navedeni natječaj udruga „Jelenko“ aplicirala jer sa projektima „Bakina Škrinjica“ i „Igraonica za djecu u Vrhovinama“.

Projekt „Bakina Škrinjica“ ima za cilj održavanje kontinuiteta u provođenju organiziranih dnevnih aktivnosti za starije osobe radi doprinosa poboljšanju kvalitete života i uključivanja u društveni zajednice, te umanjivanja njihova osamljivanja. U prijavi za natječaj naveden je ukupan iznos potreban za provedbu projekta od 85.000,00 kuna, dok je od Općine Vrhovine zatraženo 30.000,00 kn.

Projekt „Igraonica za djecu u Vrhovinama“ namijenjen je za djecu predškolske i osnovnoškolske dobi sa programima koji imaju za cilj poticanje cjelovitog razvoja svakog djeteta, pružanja podrške djeci u savladavanju školskih programa te poticanje kvalitetnog provođenja slobodnog vremena. Naveden je ukupan iznos potreban za provedbu projekta od 92.314,00 kuna, dok je od Općine Vrhovine zatraženo 87.314,50 kuna.

Voditeljica navedenih projekata je ………………., koja je i supotpisnik dokumenta, na obrascima prijava projekata i financijskog plana projekta, uz Veljka Vukmirovića kao osobe ovlaštene za zastupanje udruge.

U dopisu se dalje navodi kako je 7. ožujka 20l1.g. općinski načelnik Općine Vrhovine Milorad Delić donio Zaključak o financijskoj podršci za provedbu projekta udruga u 2017.g., kojim je odobrena financijska podrška provedbi projekata u zatraženim iznosima. Istoga dana zaključeni su Ugovor o financijskoj podršci za provedbu projekta „Bakina škrinjica“ i Ugovor o financijskoj podršci za provedbu programa „Igraonica za djecu u Vrhovinama u 2017. godini“. Navedene Ugovore u ime Općine Vrhovine kao davatelja financijske podrške zaključio je Milorad Delić, načelnik Općine, a u ime korisnika predsjednik udruge Veljko Vukmirović.

Sukladno navedenim ugovornim obvezama udruga „Jelenko“ je dostavila završna opisna izvješća o provedbi naprijed navedenih projekata. Iz navedenih mjesečnih izvještaja vidljivo je daje ………………… isplaćivana plaća u mjesečnom iznosu od 3.200,00 kuna u razdoblju od siječnja do srpnja 2017. godine, a potom od kolovoza do prosinca 2017. godine u mjesečnom iznosu od 3.360,00 kuna.

Nadalje, Općina Vrhovine je dana 3. srpnja 2017.g. raspisala natječaj za financiranje programa i projekata udruga od interesa za Općinu Vrhovine iz sredstava proračuna Općine Vrhovine za 2018. godinu. Istoga dana načelnik Općine Milorad Delić donosI Zaključak o imenovanju radnog tijela za ocjenu prihvatljivosti prispjelih zahtjeva na navedeni Natječaj. Udruga „Jelenko" na navedeni natječaj prijavila je ponovno dva projekta i to „Igraonica za djecu" za kojega je zatraženo financiranje u iznosu od 55.605,00 kuna, te „Bakina škrinjica" za koji projekt je zatraženo sufinanciranje u iznosu od 30.000,00 kuna, dok je ukupna vrijednost projekta 85.000,00 kuna. Radno tijelo za ocjenu i prihvatljivost prispjelih zahtjeva na natječaj za financiranje programa i projekata udruga od interesa za Općinu Vrhovine iz sredstava proračuna Općine Vrhovine za 2018.g. je dana 22. siječnja 2018.g. predložilo općinskom načelniku da se s udrugom „Jelenko" zaključi ugovor za provedbu projekata u naprijed navedenim novčanim iznosima. U dopisu se ističe kako je voditeljica navedenih projekata ………………., koja je i supotpisnik dokumenata, na obrascima prijava projekata i financijskog plana projekta, uz Veljka Vukmirovića kao osobe ovlaštene za zastupanje udruge. Slijedom navedenog, 24. siječnja 2018.g. zaključeni su Ugovor o financijskoj podršci za provedbu projekta „Bakina škrinjica" u 2018. godini i Ugovor o financijskoj podršci za provedbu programa Igraonice za djecu u 2018. godini između Općine Vrhovine kao davatelja financijske podrške i udruge „Jelenko" kao korisnika.

U prilogu dopisa dostavljeni su: Izvadak iz registra udruga Republike Hrvatske za udrugu „Jelenko", Statut udruge „Jelenko", Natječaj za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2017. godinu, KLASA:402-04/16-01/4 URBROJ: 2125/09-03/02/16-2 od 07.12.2016. godine, Dokumentacija vezana za prijavu projekta „Bakina Škrinjica" od 04.01.2017. godine, Dokumentacija vezano za prijavu projekta „Igraonica za djecu" od 04.01.2017. godine, Zaključak o financijskoj podršci za provedbu projekata udruga u 2017. godini KLASA:402-04/16-01/4 URBROJ: 2125/09-02/01/17-2 od 07.03.2017. godine, Ugovor o financijskoj podršci za provedbu projekta „Bakina Škrinjica" KLASA:402-04/16-01/4 URBROJ: 2125/09-02/1/17-7 od 07.03.2017. godine, Ugovor o financijskoj podršci za provedbu programa Igraonice za djecu u Vrhovinama u 2017. godini KLASA:402-04/16-01/4 URBROJ: 2125/09- 02/01/17-87 od 07.03.2017. godine, Opisni izvještaj programa „ Bakina škrinjica“2 za 2017. godinu, Opisni izvještaj programa „ Igraonica za djecu" za 2017. godinu, Izvješće o radu udruge „Jelenko" za 2017. godinu, Izvadak iz proračuna Općine Vrhovine stranica 5/10, Mjesečna bankovna izvješća o izvršenim platnim transakcijama Privredne banke Zagreb za klijenta udrugu „Jelenko“ po broju računa HR0723400091110514400, za razdoblje od 01.01.2017. godine do 31.01.2018. godine, Natječaj za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2018. godinu, KLASA:402-04/17-04/1 URBROJ: 2125/09-03/02/17-1 od 03.07.2017. godine, Zaključak o imenovanju radnog tijela KLASA:402-04/17-04/1 URBROJ: 2125/09-02/01/17-2 od 03.07.2017. godine, Dokumentacija vezano za prijavu projekta „Bakina Škrinjica" od 19.10.2017. godine, Dokumentacija vezano za prijavu projekta „Igraonica za djecu“ od 19.10.2017. godine, Ocjena prispjelih prijava na Natječaje za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2018. godinu, KLASA:402-04/17-01/1 URBROJ: 2125/09- 02/01/17-7 od 22.01.2018. godine, Ugovor o financijskoj podršci za provedbu projekta „Bakina Škrinjica“ u 2018. godini, KLASA:402-04/17-1/7 URBROJ: 2125/09-02/01/17-14 od 24.01.2018. godine, Ugovor o financijskoj podršci za provedbu projekta Igraonice za djecu u 2018. godini, KLASA:402-04/17-1/7 URBROJ: 2125/09-02/01/17-15 od 24.01.2018. godine.

Udruga „Jelenko“ je na traženje Povjerenstva dostavila dopis od 7. lipnja 2019.g. u kojem se navodi kako je …………. članica Udruge i ne obnaša nikakvu funkciju u Udruzi. Navedena je od 4. svibnja 2014.g. do 22. listopada 2018.g. bila zaposlena kao voditeljica projekta „Bakina škrinjica“, financiranog od Ministarstva za Demografiju, obitelj, mlade i socijalnu politiku, a u sklopu projekata usmjerenih unaprjeđenju kvalitete života starijih osoba u lokalnoj zajednici. Od 23. listopada 2018.g. sukladno suglasnosti Ministarstva za Demografiju, obitelj, mlade i socijalnu politiku sa …………………. sklopljen je Ugovor o djelu na provedbi poslova Voditelja projekta do završetka provedbe istog, odnosno do 1. lipnja 2019.g.

Uvidom u Registar udruga utvrđeno je kako je pod Reg.br. 09000556 upisana udruga naziva "JELENKO", OIB: 56449847939. Udruga je upisana 10. veljače 2012.g., a osnovana je s ciljem unaprjeđivanja i razvoja pružanju izvaninstitucionalnih usluga za starije osobe, okupljanja građana i stručnjaka različitih struka i profila sa zadaćom prikupljanja, sistematiziranja, razvijanja i širenja, poticanja, organiziranja i pomaganje aktivnosti na polju edukacije, brizi i očuvanju prirodnih raznolikosti Hrvatske, te razvoju i unapređenju kvalitete življenja ruralnih krajeva., poticanje razvoja lokalnih zajednica i povezivanje različitih sektora u zajednici., zalaganje za društvenu promjenu na načelima nenasilja, promicanja i zaštite prava i interesa djece, promicanja ljudskih prava povezujući obrazovanje, istraživanja i aktivizma, socijalno osnaživanja mladih, djece i odraslih, razvijanja multikulturalnosti, tolerancije, očuvanja kulturnog, etničkog i jezičnog identiteta, promicanja prava i interesa nacionalnih manjina., zaštite okoliša i prirode te promicanja održivog razvoja. Kao osoba ovlaštena za zastupanje upisan je Veljko Vukmirović, predsjednik.

Uvidom u prikupljene podatke i dokumentaciju utvrđeno je kako Općina Vrhovine kontinuirano od 2014.g. sufinancira udrugu „Jelenko“. U 2014. i 2015.g. financiranje navedene Udruge od strane Općine bilo je povodom zahtjeva same Udruge, a na temelju odluka o financiranju koje je donio dužnosnik Milorad Delić; dok je u 2016., 2017. i 2018.g. financiranje bilo na temelju raspisanog javnog natječaja za financiranje programa i projekata udruga od interesa za Općinu Vrhovine iz sredstava Proračuna Općine. Udruzi su financirani projekti „Bakina škrinjica“ i „Igraonice za djecu“. Sve Ugovore koji su slijedili javne natječaje s Udrugom Jelenko je ispred Općine Vrhovine potpisao dužnosnik Milorad Delić.

U odnosu na 2014.g. uvidom u pribavljeno očitovanje i dokumentaciju utvrđeno je kako su udruzi „Jelenko“ isplaćena sredstva u iznosu od 22.000,00 kn i to Rješenjima općinskog načelnika KLASA: UP/I-400-04/14-40/5 URBROJ: 2125/09-03/03/14-1 od 2. lipnja 2014.g. i KLASA: UP/I-400-04/14-40/5 URBROJ: 2125/09-03/03/14-2 od 15. prosinca 2014.g., a po zahtjevu za potporu koji je Udruga podnijela Općini 30. travnja 2014.g. Navedeno proizlazi iz obrazloženja Rješenja u kojima se navodi kako Udruga „Jelenko“ provodi program „Bakina škrinjica“ koji ima za cilj, kroz organiziranje dnevnih aktivnosti za starije osobe, pridonijeti poboljšanju kvalitete života i njihovim uključivanjem u društveni život zajednice i tako umanjiti njihovo osamostaljivanje. Program se provodi u suradnji s Ministarstvom socijalne politike i mladih i koje učestvuje s 46,35% izdataka ili s 45.864,00 kn. U obrazloženju Rješenja od 2. lipnja 2014.g. navodi se kako je Projekt od značaja za provedbu socijalnog programa socijalne uključenosti starijih osoba i da će Drugim izmjenama i dopunama Plana Proračuna za 2014.g. biti uvršten za sufinanciranje te je zbog navedenog općinski načelnik odobrio da se Udruzi isplati potpora za provedbu Projekta „Bakina škrinjica“ tijekom mjeseca svibnja 2014.g. u iznosu od 11.000,00 kn iz Proračuna za 2014.g. U obrazloženju Rješenja od 15. prosinca 2014.g. navodi se kako je Udruzi doznačen Proračunom predviđeni dio po Rješenju od 2. lipnja 2014.g. te da se isplaćuje preostali dio u iznosu od 11.000,00 kn. Sredstva po oba Rješenja isplaćena su iz iste pozicije Proračuna Općine Vrhovine – Program P06 Socijalna zaštita, sport i kultura, Program 1001 Socijalni program Plana Proračuna za 2014.g.

Za 2015.g. utvrđeno je kako su udruzi „Jelenko“ isplaćena sredstva u iznosu od: 3.000,00 kn rješenjem općinskog načelnika, KLASA: 550-01/15-02/1 URBROJ: 2125/09-02/01/15-2 od 5. siječnja 2015.g. po zahtjevu za potporu koji je Udruga podnijela Općini. Sredstva su isplaćena iz stavke Proračuna Općine Vrhovine – Socijalni program P0610001, Razdjel 005 Socijalna zaštita, sport i kultura Plana Proračuna za 2015.g. Udruga je sredstva zatražila radi organizacije i provedbe susreta 30 članova međunarodnih volontera koji borave u Kuterevu i planiraju posjetiti Općinu Vrhovine. Nadalje, iznos od 14.000,00 kn isplaćen je na temelju Rješenja općinskog načelnika, KLASA: 550-01/15-02/40 URBROJ: 2125/09-02/01/15-1 od 21. studenog 2015.g. U obrazloženju navedenog Rješenja navodi se kako su u članku 2. Izmjene i dopune Programa javnih potreba u socijalnoj skrbi u Općini Vrhovine za 2015.g. osigurana sredstva za aktivnost udruge u 2015.g.

U 2016.g. Udruzi „Jelenko“ isplaćeno je 20.000,00 kn za program „Bakina Škrinjica“ i 45.000,00 kn za program „Igraonica za djecu“. Sredstva su isplaćena na temelju Ugovora o financijskoj podršci za provedbu projekta Bakina škrinjica kojeg je općinski načelnik sklopio s Udrugom Jelenko 19. svibnja 2016.g. i Ugovora o financijskoj podršci za provedbu projekta Igraonice za djecu od 08. rujna 2016.g. Sklapanju Ugovora prethodili su Natječaj za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2016.g. od 25. ožujka 2016.g. i Natječaj za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2016.g. od 24. rujna 2015.g. U natječajnim postupcima općinski načelnik je imenovao ocjenjivačko povjerenstvo, koje je nakon provedenog postupka općinskom načelniku predložilo sklapanje ugovora. Sredstva su predviđena u Proračunu - RAZDJEL 005 SOCIJALNA ZAŠTITA, SPORT I KULTURA.

U 2017.g. Udruzi Jelenko isplaćeno je 30.000,00 kn za program Bakina Škrinjica i 87.314,00 kn za program Igraonica za djecu. Sredstva su isplaćena na temelju Zaključka o financijskoj podršci za provedbu projekta udrugama u 2017.g. kojeg je donio općinski načelnik 07.03.2017. i Ugovora o financijskoj podršci za provedbu projekta Bakina škrinjica kojeg je općinski načelnik sklopio s Udrugom Jelenko 07.ožujka 2017.g. te Ugovora o financijskoj podršci za provedbu projekta Igraonice za djecu od 07. ožujka 2017.g. Prije toga objavljen je Natječaj za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2017.g. od 7. prosinca 2016.g. Dužnosnik Milorad Delić imenovao je Zaključkom, KLASA: 402-04/16-01/4 od 7. prosinca 2016.g., povjerenstvo za ocjenjivanje prijavljenih programa i/ili projekata po Natječaju od 7. prosina 2016.g. Zaključkom od 7. ožujka 2017.g. dužnosnik je odlučio o davanju financijske podrške projektima Udruge Jelenko. U navedenom Zaključku navodi se kako su sredstva predviđena u Proračunu – Konto 3811 Aktivnost Neprofitne organizacije i udruge.

U 2018.g. Udruzi Jelenko isplaćeno je 30.000,00 kn za program Bakina Škrinjica i 55.605,00 kn za program Igraonica za djecu. Sredstva su isplaćena na temelju Ugovora o financijskoj podršci za provedbu projekta Bakina škrinjica kojeg je općinski načelnik sklopio s Udrugom Jelenko 24. siječnja 2018. i Ugovora o financijskoj podršci za provedbu projekta Igraonice za djecu od 24. siječnja 2018.g. Sklapanju Ugovora prethodili su Natječaj za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2016.g. od 25. ožujka 2016.g. i Natječaj za financiranje programa i projekata udruga od interesa za Općinu Vrhovine iz sredstava Proračuna Općine Vrhovine za 2018.g. od 3. srpnja 2017.g. U natječajnim postupcima općinski načelnik je imenovao radno tijelo za ocjenu i prihvatljivost prispjelih zahtjeva, koje je nakon provedenog postupka općinskom načelniku predložilo sklapanje ugovora. Sredstva su predviđena u Proračunu.

U vrijeme donošenja Rješenja općinskog načelnika Općine Vrhovine KLASA: UP/I-400-04/14-40/5 URBROJ: 2125/09-03/03/14-1 od 2. lipnja 2014.g na snazi je bio prethodno važeći Zakon o udrugama („Narodne novine“ broj 88/01. i 11/02.) kojim je u članku 22. bilo propisano da imovinu udruge, pored ostalog, čine novčana sredstva koja je udruga stekla dotacijama iz proračuna jedinica lokalne i područne (regionalne) samouprave. Člankom 23. stavkom 1. bilo je propisano da Vlada Republike Hrvatske, na osnovi provedenog natječaja, dodjeljuje dotaciju iz državnog proračuna udrugama za projekt ili program koji je od osobitog interesa za opće/javno dobro u Republici Hrvatskoj. Stavkom 2. toga članka bilo je propisano da se visina sredstava za dotaciju iz državnog proračuna određuje udrugama svake godine u državnom proračunu, a da će Hrvatski sabor donijet na prijedlog Vlade Republike Hrvatske Kodeks pozitivne prakse, standarda i mjerila za ostvarivanje financijske potpore programima i projektima udruga. Člankom 23. stavkom 4. navedenog Zakona bilo je propisano da se odredbe toga članka na odgovarajući način primjenjuju na dodjelu dotacije iz proračuna jedinica lokalne i područne (regionalne) samouprave.

Na temelju članka 23. stavka 2. tada važećeg Zakona o udrugama, Hrvatski sabor donio je 2. veljače 2007.g. Kodeks pozitivne prakse, standarda i mjerila za ostvarivanje financijske potpore programima i projektima udruga („Narodne novine“ broj 16/07., u daljnjem tekstu: Kodeks), kojim su bili uređeni osnovni standardi i načela postupanja tijela državne uprave i ureda Vlade Republike Hrvatske u postupku odobravanja financijske potpore iz sredstava državnoga proračuna udrugama za provedbu njihovih programa i projekata koji su od osobitog interesa za opće dobro u Republici Hrvatskoj.

Člankom 1. stavkom 2. Kodeksa propisano je da davatelji financijske potpore, radi učinkovitoga korištenja raspoloživih resursa u društvu i racionalnog i transparentnog korištenja sredstava iz državnog proračuna, prilikom dodjele sredstava udrugama za provedbu projekata i programa postupaju prema odredbama ovoga Kodeksa.

Člankom 1. stavkom 3. Kodeksa propisano je, pored ostalog, da se postupak odobravanja financijske potpore iz sredstava državnog proračuna temelji na određenim načelima, pored ostalog, na raspisivanju javnih natječaja s jasnim uvjetima natječaja, mjerilima za procjenjivanje prijava i postupku odobravanja financijskih potpora (uključujući prioritetna područja za prijavu, način sprečavanja mogućeg sukoba interesa i mogućnost uvida u postupak procjenjivanja); na komisijskom otvaranju zaprimljenih prijava; na procjenjivanju prijavljenih projekata i programa od strane stručnih tijela, osnovanih od davatelja financijskih potpora; na dostavi pisanog odgovora sudionicima natječaja o odobrenoj financijskoj potpori ili razlozima neodobravanja potpore te na javnom objavljivanju rezultata natječaja.

Povjerenstvo napominje da Kodeks nije propis koji je izravno obvezivao jedinice lokalne samouprave, ali su se načela i standardi propisani Kodeksom već tada trebali na odgovarajući način primjenjivati i na lokalnoj razini na temelju članka 23. stavka 4. tada važećeg Zakona o udrugama, sa svrhom provođenja dobre prakse i primjene preporučenih mjera transparentnosti, objektivnosti, nepristranosti i zaštite javnog interesa u postupcima dodjele proračunskih sredstava udrugama.

U narednim slučajevima dodjele financijskih sredstava Udruzi Jelenko na snazi je bio novi Zakon o udrugama („Narodne novine“ broj 74/14., na snazi od 1. listopada 2014.g., u daljnjem tekstu: Zakon o udrugama).

Člankom 32. stavkom 1. Zakona o udrugama propisano je da se programi i projekti od interesa za opće dobro u Republici Hrvatskoj koje provode udruge mogu financirati iz državnog proračuna, proračuna jedinica lokalne i područne (regionalne) samouprave, fondova Europske unije i drugih javnih izvora.

Člankom 33. stavkom 1. Zakona o udrugama propisano je da nadležna državna tijela, jedinice lokalne i područne (regionalne) samouprave i druge javne institucije financiraju i ugovaraju provedbu programa i projekata od interesa za opće dobro na temelju provedenog javnog poziva, odnosno natječaja ili na temelju posebnog propisa o financiranju javnih potreba.

Na temelju članka 33. stavka 2. Zakona o udrugama, Vlada Republike Hrvatske donijela je Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15., na snazi od 17. ožujka 2015.g., u daljnjem tekstu: Uredba). Na temelju članka 1. stavka 2. Uredbe, kriterije, mjerila i postupke iz ove Uredbe na odgovarajući način primjenjuju, pored ostalih subjekata, jedinice lokalne i područne (regionalne) samouprave kada iz javnih izvora financiraju programe i projekte udruga te doniraju odnosno sponzoriraju udruge, ako posebnim propisom nije drugačije uređeno.

Člankom 4. stavkom 1. Uredbe propisani su osnovni standardi koje primjenjuje davatelj financijskih sredstava pri planiranju i provedbi financiranja programa i projekta udruga odnosno praćenja i vrednovanja financiranja i izvještavanja, a primjena tih standarda definira se u daljnjim odredbama Uredbe.

Među osnovnim standardima planiranja financiranja propisano je da javni natječaj propisuje uvjete za prijavu, mjerila za ocjenjivanje prijava, postupak odobravanja financijskih sredstava i postupak za podnošenje prigovora, kao i da su javnim natječajem unaprijed utvrđeni postupci za sprječavanje sukoba interesa osoba uključenih u postupak dodjele financijskih sredstava.

Među osnovnim standardima provedbe financiranja propisano je da javni natječaj provodi davatelj financijskih sredstava, u pravilu putem nadležne ustrojstvene jedinice, odnosno povjerenstvo za pripremu natječaja i natječajne dokumentacije te provedbu postupka dodjele financijskih sredstava udrugama; zatim da programe, odnosno projekte koji su zadovoljili propisane uvjete natječaja ocjenjuje stručno povjerenstvo, čiji članovi potpisuju izjavu o nepristranosti i povjerljivosti; zatim da svakom sudioniku natječaja davatelj financijskih sredstava ili institucija koju davatelj financijskih sredstava za to ovlasti dostavlja pisanu obavijest o razlozima neispunjavanja propisanih uvjeta natječaja, kao i o odobrenim financijskim sredstvima, odnosno ocjeni i razlozima neodobravanja financijskih sredstava; da će davatelj financijskih sredstava omogućiti prijaviteljima podnošenje prigovora na odluku o neispunjavanju propisanih uvjeta natječaja, odnosno na odluku o dodjeli financijskih sredstava.

Člankom 10. Uredbe propisano je da temeljni dokument za raspisivanje i provedbu javnog natječaja donosi čelnik tijela državne uprave, odnosno nadležno tijelo jedinice lokalne samouprave u obliku općeg akta iz kojeg su, pored ostalog, razvidni vrste aktivnosti koja će se financirati, prihvatljive organizacije koje se mogu prijaviti, kriteriji za procjenu i ostali elementi postupka dodjele financijskih sredstava, kao i očekivani rezultati koji se žele postići financiranjem programa ili projekata od interesa za opće dobro koje provode udruge u određenom području.

Člankom 27. stavkom 1. Uredbe propisano je da je postupak dodjele financijskih sredstava udrugama je transparentan i nepristran. Nepristranost se osigurava sprječavanjem sukoba interesa, na način opisan ovom Uredbom i pozitivnim propisima u Republici Hrvatskoj.

Stavkom 2. istog članka Uredbe propisano je da sukob interesa ne postoji ako osoba koja sudjeluje u odlučivanju o ispunjavanju propisanih uvjeta natječaja ili ocjenjivanju prijave udruge koja se prijavila na natječaj nije osobno, kao niti članovi njezine obitelji (bračni ili izvanbračni drug, dijete ili roditelj), zaposlenik, član, član upravnog tijela ili čelnik te udruge niti bilo koje druge udruge povezane na bilo koji način s tom udrugom (partnerski odnos u provedbi projekta i sl.), niti u odnosu na spomenute udruge ima bilo kakav materijalni ili nematerijalni interes, nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa.

Nadalje, člankom 4. stavkom 2. ZSSI-a propisano je da je član obitelji dužnosnika u smislu toga Zakona bračni ili izvanbračni drug dužnosnika, njegovi srodnici po krvi u uspravnoj lozi, braća i sestre dužnosnika te posvojitelj, odnosno posvojenik dužnosnika.

Člankom 4. stavkom 5. ZSSI-a propisano je da su povezane osobe u smislu toga Zakona osobe navedene u stavku 2. ovog članka (članovi obitelji dužnosnika) te ostale osobe koje se prema drugim osnovama i okolnostima opravdano mogu smatrati interesno povezanima s dužnosnikom. Povjerenstvo utvrđuje da se, s obzirom da su dužnosnik, kao i članovi njegove obitelji, bili članovi i obavljali funkcije u tijelima udruge KUD Martijanec, navedena udruga opravdano može smatrati s dužnosnikom interesno povezanom u smislu članka 4. stavka 5. ZSSI-a.

Člankom 4. stavkom 3. ZSSI-a propisano je da se poslovni odnos u smislu ZSSI-a odnosi na ugovore o javnoj nabavi, državne potpore i druge oblike stjecanja sredstava od tijela javne vlasti, na koncesije i ugovore javno-privatnog partnerstva, osim državnih potpora u slučaju elementarnih nepogoda.

Člankom 5. stavkom 1. ZSSI-a propisano je da dužnosnici u obnašanju javnih dužnosti moraju postupati časno, pošteno, savjesno, odgovorno i nepristrano čuvajući vlastitu vjerodostojnost i dostojanstvo povjerene im dužnosti te povjerenje građana. Stavkom 3. istog članka propisano je da dužnosnici ne smiju koristiti javnu dužnost za osobni probitak ili probitak osobe koja je s njima povezana, dok je stavkom 2. propisano da su dužnosnici osobno odgovorni za svoje djelovanje u obnašanju javnih dužnosti na koje su imenovani, odnosno izabrani prema tijelu ili građanima koji su ih imenovali ili izabrali.

Člankom 7. točkom c) ZSSI-a kao jedno od zabranjenih djelovanja dužnosnika, dužnosnicima je zabranjeno zlouporabiti posebna prava dužnosnika koja proizlaze ili su potrebna za obavljanje dužnosti.

S obzirom da je dužnosnikova supruga u radnom odnosu u udruzi Jelenko te da kod navedenog poslodavca ostvaruje plaću, koja nedvojbeno predstavlja financijski interes dužnosnikove supruge, a time, obzirom da je ista prihod kućanstva, i interes samog dužnosnika, može se opravdano smatrati da je dužnosnik interesno povezan s udrugom Jelenko, u smislu članka 4. stavka 5. ZSSI-a.

Gore navedene okolnosti dodijele financijskih sredstava iz Proračuna Općine Vrhovine Udruzi Jelenko, iz kojih je razvidno kako su se sredstva Udruzi dodjeljivala bilo odlukama dužnosnika Milorada Delića, bilo u postupcima u kojima je sudjelovao i dužnosnik Milorad Delić upućuju na povredu članka 5. stavka 1. i članka 7 podstavka c) ZSSI-a.

Obveza dužnosnika da u obnašanju javnih dužnosti postupaju sukladno načelima iz članka 5. stavka 1. ZSSI-a nije propisana apstraktno već u kontekstu obveze dužnosnika da izbjegavaju svaki sukob interesa te da štite povjerenje građana u vlastitu nepristranost u obnašanju iste dužnosti odnosno da se ne dovedu u situaciju u kojoj bi kod građana mogao nastati opravdan dojam da je na njih u obnašanju dužnosti utjecao njihov privatni interes ili privatni interes povezane osobe.

Iz pribavljene dokumentacije proizlazi kako je dužnosnik Milorad Delić, kao općinski načelnik Općine Vrhovine, u 2014.g i 2015.g. na temelju rješenja općinskog načelnika, diskrecijski dodijelio financijska sredstva udruzi „Jelenko“, koja se zbog okolnosti zaposlenja njegove supruge u navedenoj udruzi može smatrati s dužnosnikom interesno povezanom.

Navedenim postupanjem dužnosnik je po ocjeni Povjerenstva počinio povredu članka 7. podstavka c) ZSSI-a. Dužnosnik je koristeći ovlast dodjele financijskih sredstava predmetnoj udruzi pod opisanim okolnostima zlouporabio ista te je odlučeno kao što je navedeno pod točkom I. izreke ove Odluke.

U odnosu na dodjeljivanje financijskih sredstava u 2016.g., 2017.g. i 2018.g. Povjerenstva je utvrdilo kako dužnosnik nije pravilno upravljao nastalom situacijom, jer je, unatoč nedvojbenoj povezanosti s predmetnom udrugom, sudjelovao u postupku dodjeljivanja financijskih sredstava Općine Martijanec udruzi KUD Martijanec sklapanjem ugovora o financijskoj potpori programima. Za razliku od 2014.g. i 2015.g. pod opisanim okolnostima provedenih Natječaja ne može se utvrditi da je dužnosnik počinio neko od zabranjenih djelovanja dužnosnika iz članka 7. ZSSI-a. Međutim, imajući u vidu da sklapanjem predmetnih ugovora u 2016.g., 2017.g. i 2018.g. može nastati opravdani dojam da na dužnosnika može utjecati okolnost povezanosti s navedenom udrugom, dužnosnik je trebao sukladno tome i postupati. Stoga je dužnosnik u navedenom slučaju bio dužan poduzeti odgovarajuće radnje i mjere, kao primjerice izuzimanje ili javno deklariranje spornih okolnosti i dr., što uključuje i mogućnost, ali i obvezu dužnosnika da zatraži mišljenje Povjerenstva sukladno članku 6. stavku 1. ZSSI-a, sve kako bi zaštitio vlastitu vjerodostojnost i integritet te otklonio svaku sumnju da je koristio javnu dužnost za probitak osobe koja je s njim povezana. Budući da dužnosnik u predmetnom slučaju isto nije učinio, Povjerenstvo utvrđuje kako je sudjelovanjem u postupku dodjeljivanja financijskih sredstava Općine Vrhovine Udruzi „Jelenko“, koja se zbog okolnosti zaposlenja njegove supruge u navedenoj udruzi može smatrati s dužnosnikom interesno povezanom, 2016.g., 2017.g. i 2018.g., dužnosnik Milorad Delić narušio vlastitu vjerodostojnost i integritet u obnašanju javne dužnosti čime je počinio povredu članka 5. stavka 1. ZSSI-a.

U odnosu na povredu utvrđenu točkom I. izreke ove Odluke Povjerenstvo ističe kako su člankom 42. ZSSI-a propisane sankcije koje se mogu izreći za povredu odredbi navedenog zakona. Prilikom odmjeravanja vrste i visine sankcije Povjerenstvo je cijenilo sve okolnosti konkretnog slučaja iz kojih proizlazi težina povrede i odgovornost dužnosnika.

Kao okolnost koja upućuje na nužnost izricanja sankcije obustave isplate dijela neto mjesečne plaće dužnosnika kao teže vrste sankcije, Povjerenstvo je ocijenilo okolnost da zabranjena postupanja propisana u članku 7. ZSSI-a predstavljaju neke od najtežih oblika povreda ZSSI-a, kao i okolnost da je dužnosnik predmetnu dužnost općinskog načelnika Općine Vrhovine obnašao, odnosno obnaša profesionalno dugi niz godina.

Člankom 44. stavkom 1. ZSSI-a propisano je da sankciju obustave isplate neto mjesečne plaće Povjerenstvo izriče u iznosu od 2.000,00 do 40.000,00 kn, vodeći računa o težini i posljedicama povrede Zakona.

Kao okolnost koja ublažava težinu povrede odredbi ZSSI-a te upućuju na potrebu izricanja niže sankcije, Povjerenstvo je ocijenilo okolnost da se radi o financiranju udruge, pravnog subjekta koji je u konačnici osnovan i djeluje s ciljem zaštite probitaka članova ili zauzimanja za zaštitu ljudskih prava i sloboda te drugih prava i interesa, a bez namjere stjecanja dobiti.

Kao okolnost koja upućuje na nužnost izricanja sankcije više od Zakonom propisanog minimuma Povjerenstvo je cijenilo okolnost da je dodjelom financijskih sredstava predmetnoj udruzi dužnosnik neizravno utjecao i na svoje materijalne interese, budući je dužnosnikova

supruga zaposlena u navedenoj udruzi te prima plaću, koja predstavlja prihod zajedničkog kućanstva.

Slijedom navedenog kao primjerena sankcija utvrđuje se sankcija iz članka 42. stavka 1. podstavka 2. ZSSI-a, obustava isplate dijela neto mjesečne plaće u iznosu od 5.000,00 kn, koja će se izvršiti u 5 jednakih uzastopnih mjesečnih obroka, svaki u pojedinačnom iznosu od 1.000,00 kn.

U odnosu na povrede utvrđene u točki II. izreke, Povjerenstvo napominje kako za povredu načela obnašanja javnih dužnosti propisanih člankom 5. ZSSI-a navedeni Zakon nije propisao mogućnost izricanja sankcije.

Slijedom navedenog, Povjerenstvo je donijelo odluku kao što je navedeno u izreci ovog akta.

PREDSJEDNICA POVJERENSTVA

Nataša Novaković, dipl. iur.

Uputa o pravnom lijeku:

Protiv ove odluke Povjerenstva dužnosnik može pokrenuti upravni spor. Upravna tužba podnosi se nadležnom upravnom sudu u roku od 30 dana od dana dostave odluke Povjerenstva. Podnošenje tužbe nema odgodni učinak.

Dostaviti:

1. Dužnosnik Milorad Delić, elektroničkom dostavom
2. Podnositelji prijave
3. Objava na internetskoj stranici Povjerenstva
4. Pismohrana